Doložka o posúdení vplyvov

1.	  Odhad vplyvov na verejné financie:
Návrh nariadenia vlády nezakladá nové nároky na verejné financie. Navrhované úpravy v nariadení vlády reagujú na úpravy v zákone o pedagogických zamestnancoch a odborných zamestnancoch a v tomto zákone bol kvantifikovaný vplyv na štátny rozpočet, rozpočty obcí a rozpočty samosprávnych krajov. Finančné prostriedky súvisiace s realizáciou zákona o pedagogických zamestnancoch sú pre rok 2009 zabezpečené v kapitole Ministerstva školstva Slovenskej republiky, avšak kapitoly Ministerstva zdravotníctva Slovenskej republiky a Ministerstva práce, sociálnych vecí a rodiny Slovenskej republiky požadujú finančné prostriedky na realizáciu zákona na rok 2009 nad rámec schváleného rozpočtu, tak ako to bolo uvedené v doložke o posúdení vplyvov schváleného zákona o pedagogických zamestnancoch. 
Požiadavka na zabezpečenie finančných prostriedkov vyplývajúca z realizácie zákona o pedagogických zamestnancoch vykvantifikovaná v doložke o posúdení vplyvov v „Odhade dopadov na verejné financie“ pre roky 2010 až 2012 nie je zapracovaná ani v návrhu rozpočtu verejnej správy na roky 2010 až 2012. 

2.	  Odhad vplyvov na obyvateľov, hospodárenie podnikateľskej sféry a iných  právnických osôb: 
Návrh nariadenia vlády nebude mať negatívny vplyv na obyvateľov, hospodárenie podnikateľskej sféry a iných právnických osôb. 
3.	Odhad vplyvov na životné prostredie:  
Realizácia predloženého návrhu nariadenia vlády nebude mať žiadny vplyv na životné prostredie.
 
4.	   Odhad vplyvov na zamestnanosť:
Návrh nariadenia vlády nebude mať vplyv na zamestnanosť 

5.	  Analýza vplyvov na podnikateľské prostredie:
Návrh nariadenia vlády nebude mať vplyv na podnikateľské prostredie. 

6.      Analýza vplyvov na informatizáciu spoločnosti:
         Realizácia predloženého návrhu nariadenia vlády nebude mať žiadny vplyv na  informatizáciu spoločnosti.